DW28 : Call หุ้นปิโตรเคมีบวกพุ่ง สวนกระแส DW บนหุ้นไอซีที
DW28 ระบุ มูลค่าการซื้อขาย SET50 DW ในวันศุกร์เบาบางลงหลังจากนักลงทุนหันไปให้ความสนใจ DW บนหุ้นรายตัวที่อ้างอิงหุ้นไอซีที หลังกสทช.ประกาศผลผู้ชนะการประมูลใบอนุญาต 4G คลื่นความถี่ 1800 ในคืนวันที่ 12 พ.ย. ที่ผ่านมา
16 พ.ย. 2558

แมคควอรี DW28 ระบุ มูลค่าการซื้อขาย SET50 DW ในวันศุกร์เบาบางลงหลังจากนักลงทุนหันไปให้ความสนใจ DW บนหุ้นรายตัวที่อ้างอิงหุ้นไอซีที หลังกสทช.ประกาศผลผู้ชนะการประมูลใบอนุญาต 4G คลื่นความถี่ 1800 ในคืนวันที่ 12 พ.ย. ที่ผ่านมา โดย SET50 DW เทรดเพียง 42.8% ของมูลค่าการซื้อขาย DW ทั้งหมด
ขณะที่ DW บนหุ้น TRUE ADVANC และ DTAC มีมูลค่าสูงถึง 9.8% 7.4% และ 6.9% ของมูลค่าการซื้อขาย DW ทั้งหมด โดยสำหรับ DW28 ที่เกี่ยวข้องได้แก่ TRUE28C1601A ADVA28P1604A DTAC28C1602A และ ADVA28C1602A เป็นต้น 
สำหรับภาพรวมตลาดหุ้นไทยในวันศุกร์ยังปิดร่วงลงต่อเนื่อง นำโดยการร่วงลงของหุ้นธนาคาร และพลังงาน ส่งผลให้ Put DW บนหุ้นดังกล่าวปรับตัวขึ้น ยกตัวอย่าง DW28 ที่เกี่ยวข้องได้แก่ KBAN28P1601A +3.7% PTT28P1602A +2.3% เทียบกับหุ้นอ้างอิงที่ปรับตัวลง -1.4% และ 2.5% ส่วน Call DW ในหุ้นดังกล่าวปรับตัวลง เช่น KBAN28C1607A -9.5% และ PTT28C1602A -3.4% เป็นต้น ทั้งนี้ Call DW ที่ปรับตัวขึ้นอยู่ในกลุ่มปิโตรเคมี ตัวอย่างเช่น PTTG28C1602A +23.1% เทียบกับหุ้นอ้างอิงที่ปรับตัวขึ้น +3.2%
ส่วนทางด้านแรงซื้อขายสุทธิใน DW28 นักลงทุนซื้อสุทธิ Call DW ในหุ้นไอซีทีหนาแน่น นำโดย TRUE28C1601A ADVA28C1602A และ JAS28C1602B รวม 18.3 ล้านหน่วย ขณะที่มีแรงขายใน DW หลายกลุ่ม ได้แก่ WHA28C1602A 4.4 ล้านหน่วย ADVA28C1603A 3.7 ล้านหน่วย และ PTTG28C1602A 2.5 ล้านหน่วย ตามลำดับ 
 
ภาพรวมการซื้อขายใบสำคัญแสดงสิทธิอนุพันธ์ (DW)
มูลค่าการซื้อขายหลักทรัพย์ทั้งหมด (Total Market Turnover) 43,865.30 ล้านบาท
มูลค่าการซื้อขายใบสำคัญแสดงสิทธิอนุพันธ์(Total DW Turnover) 2,171.87 ล้านบาท
คิดเป็น 5.0%